Universis presentes litteras inspecturis, Officialis Lingonensis salutem in Domino sempiternam. Noveritis quod in presentia domini Euvrardi de Besua rectoris ecclesie de Archeyo et Luquinni dicti Marron de Besua clerici juratum nostrorum ad hoc a nobis specialiter destinatorum ac etiam deputatorum quibus quantum ad infra scripta et ad majora loco nostri audienda recipienda, et nobis referenda commisimus, vices nostras. Personaliter constituti et ad pulsationem campane in parrochiali ecclesie Besuensi propter hoc specialiter in simul congregati Jacquinus dictus Bertoz, Philippus dictus Chamberez, Wiellmus, filius quondam domni Berardi, Girardus dictus Dannys, Varneues dictus Douzeloz, Vuillermus major, Dominicus de Pasquis, Girardus Perrere, Luquetus dictus Bonshoirs, Girardus de Occeyo, Humbertus dictus Marchoz, Perrinus dictus Marchoz, Ougerius dictus Charbonez, dictus Poyns Myodos, Robertus dictus Botefeu, Jacobus Boigerius, Micheletus dictus Esparme, Roigerius tannator, Hugo dictus Tabores, Guido Cambellanus, Martinus dictus Moutons, Johannes dictus Liebaus, Regnardus dictus Regnez, Johannes dictus Donzeaux, Symon dictus Bungnons, Jacquimus dictus Jetons, Luquetus dictus Marrons, Garnerus dictus Perrere, Symon dictus Moutons, Vienetus borelerius, Bonnetus carpentarius, Hugo dictus Flamoinchey, Johannes dictus Andrioz, Andenetus olearius, Perinus dictus Janiz, Varnerus dictus Jetons, ac alii homines et burgenses ville Besuensis recognoverunt et publice confessi sunt coram dictis juratis nostris, quod ipsi homines et burgenses ex una parte, ac religiosi viri abbas et conventus monasterii Besuensis eorum domini ex altera inhierunt inter se, fecerunt et habuerunt pactiones et conventiones que secuntur. Videlicet quod cum a temporibus retroactis et a tempore a quo non est memoria, actum et consuetum extiterit et diutius observatum inter ipsos religiosos ex una parte et dictos homines et Burgenses ex altera, quod aliquis de villa Besuensi, nec aliunde in dicta villa Besuensi posset vendere vinum quod crevisset extra finagium Besuense (Les dispositions qui suivent sont identiques à celles de la charte qui précède). § Quas quidem pactiones et conventiones dicti homines et burgenses Besuenses confitentes coram predictis juratis nostris esse necessarias sibi et suis successoribus, promiserunt singulariter singuli per juramenta sua propter hoc ad sancta Dei prestita et per stipulationem solemnem tenere et in perpetuum inviolabiliter observare ac etiam ratas habere et firmas, et contra de cetero non venire, nec alicui contra venire volenti in aliquo consentire tacite vel expresse. § In cujus rei testimonium, ad requisitionem predictorum religiosorum et hominum ac burgensium Besuensium predictis juratis nobis, vice et nomine nostris factam nec non et ad relationem predictorum juratorum nostrorum, qui nobis sub fidelitate sui predicti juramenti retulerunt omnia supra dicta vera esse, et in ipsorum presentia ita facta, recognita, pacta et conventa fuisse, quibus super premissis et majoribus fidem plenariam adhibemus sigillum, curie Lingonensis presentibus litteris diximus apponendum. Actum et datum Besue coram predictis juratis nostris, anno Domini millesimo trecentesimo primo, mense decembri. § Luquinus de Besua, ita est. — Ego Evrardus de Besua, ita est.